راجعلك ياعراق واسجد على ترابك
اكولك اني شخص من احبابك
وابجي دمع بكثر مافارقتك
واكولك جنت خايف اموت واندفن ببغير اترابك
وسفة طلعت من الفجر ماودعت الائمة وماودعت جيرا ني
ياناس بداخلي شوق ياناس بداخلي حنان
اريد اوصله للعراق ابو كل الاوطان
تذكرت دمعة امي من يوم كالت باجر عايفين العراق
كتلها يوم امنيتي افارق الدنيا كلها بس ماافارق العراق
كالتلي ياوليدي هاي الدنيا صارت مو النه
كتلها الله واكبر على كلمن ظلمنه وخلنه انعيش بالغربة بعيدين عن احبابنه
يكولك اشكد افترينه بلدان
اشكد مرينه بااوطان
مالكينه مثل العراق بين كل هاي الاوطان
سالنه ياعالم ليش ماكو اسم العراق
كالو حبي اتجيب الذهب على المعدن
ياحسافة الوكت الي خلني
ابجي ادموع على وطني
سالت كتلهم ليش البجي ليش
كالوا راح انفارق شيء غالي
رسان اتذكرت اني عراقي
يعني مو اليوم راح افارقه باجر راح افارق وطني
ياناس الغربة مو هينه
بعيني دمع محمله
خايف ابجيه ومنو يحمله
عندي كلام بصدري
اخاف احجيه محد يسمعه
شوقي فائق كل الاشوق
كل يوميا انام واحلم روحي بالعراق
ابجي على اصدقائي على احبابي
بجيت على روحي من يوم شفت الوكت بيه ضاق
كلت ماالي مجال غير افارق العراق
راجعلك ياحبيبي مهما الوكت بيه ضاق
لو ضحيت بقلبي او روحي
يظل ساكن رمش عيوني
لو كل العالم تشوف حالي من يوم فارق حبيبي الغالي
الله يلكون الدمع مغرق جفوني
كلمن يشوفني ترسم الحزن على جفونه
يسالوني الناس هذا العراق اشلون تعفونه
اكول الله يسامح كلمن ظلمنه وهجرونه
تحياتي للجميع